cyanic-selkie/wikianc huggingface dataset:
Βαγδάτη
Ιστορία
Η περιοχή της Βαγδάτης αποτέλεσε ήδη από την αρχαιότητα τοποθεσία όπου αναπτύχθηκαν σημαντικές πόλεις και πρωτεύουσες αυτοκρατοριών: η Βαβυλώνα, η Σελεύκειας, και η Κτησιφών. Η Βαγδάτη ιδρύθηκε από τον δεύτερο Αββασίδη χαλίφη, αλ-Μανσούρ (744-775), το 762 ως νέα πρωτεύουσα του Χαλιφάτου, έφτασε δε στο κορύφωμα της δόξας της την εποχή του Χαρούν αλ Ρασίντ (786-809). Το 836 ο χαλίφης αλ-Μουτάσιμ (833-842) μετέφερε την πρωτεύουσα στη γειτονική Σαμάρρα, αλλά η Βαγδάτη παρέμεινε η μεγαλύτερη και πιο σημαντική πόλη του Ιράκ και ολόκληρου του ισλαμικού κόσμου, με αποτέλεσμα ο χαλίφης αλ-Μούταντιντ (892-902) να επαναφέρει εκεί την έδρα του. Παρά την παρακμή του Χαλιφάτου των Αββασιδών, η Βαγδάτη παρέμεινε σημαντικό επιστημονικό και θρησκευτικό κέντρο μέχρι την κατάληψη και καταστροφή της από τους Μογγόλους το 1258, καταστροφή που επαναλήφθηκε το 1401, όταν καταλήφθηκε από τα στρατεύματα του Ταμερλάνου. Από τότε ήταν απλή πρωτεύουσα τούρκικης επαρχίας. Επί του μεταρρυθμιστή Μιδάτ Πασά (1860-1872) άρχισε η άνοδός της, προ παντός μετά την κατασκευή της σιδηροδρομικής γραμμής Κωνσταντινούπολης-Βαγδάτης.
Το 1921 έγινε πρωτεύουσα του Βασιλείου του Ιράκ.
Κλίμα
Η Βαγδάτη έχει άνυδρο υποτροπικό κλίμα και είναι μια από τις πιο ζεστές πόλεις στον κόσμο όσον αφορά τις μέγιστες θερμοκρασίες. Τους καλοκαιρινούς μήνες μεταξύ Ιουνίου και Σεπτεμβρίου, η μέση μέγιστη θερμοκρασία αυξάνεται στους 41 με 49 βαθμούς Κελσίου, συνοδευόμενη από έντονη ηλιοφάνεια: η βροχή είναι εξαιρετικά απίθανη αυτή την εποχή του χρόνου. Οι θερμοκρασίες άνω των 50 βαθμών Κελσίου δεν είναι άγνωστες, ενώ ακόμη και τη νύχτα σπάνια πέφτουν κάτω από τους 24 βαθμούς Κελσίου.
Η υγρασία είναι πολύ χαμηλή και συνήθως είναι κάτω από το δέκα τοις εκατό. Οι καταιγίδες σκόνης από τις δυτικές ερήμους είναι σύνηθες φαινόμενο το καλοκαίρι. Πραγματοποιούνται κατά μέσο όρο 20 ημέρες το χρόνο.
Το χειμώνα, μεταξύ Δεκεμβρίου και Φεβρουαρίου, η μέγιστη θερμοκρασία κυμαίνεται κατά μέσο όρο από 16 έως 18 βαθμούς Κελσίου. Η ελάχιστη θερμοκρασία τον Ιανουάριο είναι περίπου τέσσερις βαθμούς Κελσίου κατά μέσο όρο, αλλά οι τιμές κάτω από το μηδέν βαθμούς Κελσίου δεν είναι ασυνήθιστες αυτήν την εποχή του χρόνου. Η μέση ετήσια βροχόπτωση περίπου 148 χιλιοστών πέφτει σχεδόν αποκλειστικά μεταξύ Νοεμβρίου και Μαρτίου.
Γεωγραφία
Η πόλη βρίσκεται σε μια απέραντη πεδιάδα που διχοτομείται από τον ποταμό Τίγρη. Ο Τίγρης χωρίζει τη Βαγδάτη στη μέση, με το ανατολικό μισό να ονομάζεται Ρισάφα και το δυτικό μισό γνωστό ως Καρχ. Η γη στην οποία είναι χτισμένη η πόλη είναι σχεδόν εξ ολοκλήρου επίπεδη και χαμηλή, καθώς είναι τεταρτοταγούς αλλουβιακής προέλευσης λόγω των περιοδικών μεγάλων πλημμυρών που σημειώθηκαν στον ποταμό.
Εξωτερικοί σύνδεσμοι
Κατηγορία:Πρωτεύουσες της Ασίας Κατηγορία:Πόλεις του Ιράκ Κατηγορία:Χαλιφάτο των Αββασιδών
Πεντανονιτρίλιο
Το πεντανονιτρίλιο ή βουτυλοκυανίδιο ή 1-κυανοβουτάνιο ή 1-αζεξίνιο-1 ή βαλερονιτρίλιο είναι ένα νιτρίλιο, με σύντομο συντακτικό τύπο CH3CH2CH2CH2CN. Με βάση τον χημικό τύπο, C5H9N, έχει τα ακόλουθα 285 ισομερές θέσης (όχι όλα σταθερά):
Με κυάνωση βουτυλαλογονιδίου-1
Με επίδραση κυανιούχου καλίου σε βουταλογονίδιο-1 (CH3CH2CH2CH2X), παράγεται πεντανονιτρίλιο :
Με αφυδάτωση πεντανυδροξυλιμίνης-1
Με επίδραση αφυδατικών μέσων, όπως πεντοξείδιο του φωσφόρου (P2O5) ή αιθανικού ανυδρίτη [(CH3CO)2O] σε πεντανυδροξυλιμίνη-1 (CH3CH2CH2CH=NOH), παράγεται πεντανονιτρίλιο :
Με επίδραση βουτυλομαγνησιαλογονιδίου-1 σε χλωροκυάνιο
Με επίδραση βουτυλομαγνησιαλογονίδιου-1 σε χλωροκυάνιο (ClCN) παράγεται πεντανονιτρίλιο :
Αμινοξείδωση πεντανόλης-1
Με αμινοξείδωση πεντανόλης-1 παράγεται πεντανονιτρίλιο:
Αιθυλοκυάνωση αιθενίου
Με προσθήκη προπανονιτρίλιου (CH3CH2CN, αιθυλοκυάνωση) σε αιθένιο παράγεται πεντανονιτρίλιο:
Υδρόλυση
1. Με μερική υδρόλυση πεντανονιτριλίου, παράγεται πενταναμίδιο :
2. Με πλήρη υδρόλυση πεντανονιτριλίου, παράγεται πεντανικό οξύ:
Υδροχλωρίωση
Με επίδραση υδροχλωρίου (HCl) παράγεται χλωριούχο 1-χλωροπεντανιμμώνιο-1 :
Παραγωγή βουτυλοκετόνης
Με επίδραση οργανομαγνησιακής ένωσης (RMgX) και έπειτα υδρόλυση, παράγεται βουτυλοκετόνη
Υδρογόνωση
1. Με καταλυτική υδρογόνωση παράγεται πενταναμίνη-1:
2. Με επίδραση λιθιοαργιλιοϋδρίδιου παράγεται πενταναμίνη-1:
Παραγωγή ενώσεων συναρμογής
Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(βουτυλοκυανο)διχλωροπαλλάδιο:
Melodia
Το "Melodia" είναι το τέταρτο άλμπουμ των The Vines. Παραγωγός ήταν για ακόμη μια φορά ο Rob Schnapf. Κυκλοφόρησε από την Ivy League Records στην Αυστραλία στις 12 Ιουλίου του 2008 και δέκα μέρες αργότερα τα καταστήματα Insound το κυκλοφόρησαν στις ΗΠΑ. Έφτασε στο #12 του αυστραλιανού τσάρτ της ARIA.
Κομμάτια
Όλα τα κομμάτια γράφτηκαν από τον Craig Nicholls
Παραπομπές
Κατηγορία:Άλμπουμ του 2008
Δυναστεία του Κωνσταντίνου
Η δυναστεία του Κωνσταντίνου ήταν αυτοκρατορικός Βυζαντινός Οίκος (324-363) και διάρκησε 39 έτη. Ιδρυτής και γενάρχης της ήταν ο αυτοκράτορας Κωνσταντίνος Α΄ ο Μέγας.
Αναρρηθέντες αυτοκράτορες του Βυζαντίου από αυτή τη Δυναστεία ήταν οι:
Τα σημαντικότερα γεγονότα επί της Δυναστείας αυτής ήταν:
Ακολούθησε η Θεοδοσιανή Δυναστεία (379-518).
Δείτε επίσης
Κωνσταντινου
Επαρχία Ύδρας
right|200px|thumb|Η επαρχία Ύδρας Η επαρχία Ύδρας ήταν επαρχία της νομαρχίας Αττικής. Αποτελούταν από τα νησιά του Αργοσαρωνικού, Ύδρα, Σπέτσες και Δοκό και έδρα της ήταν η πόλη της Ύδρας.
Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις επτά επαρχίες του νομού Αργολίδας και Κορινθίας. Αρχικά δεν περιλάμβανε τις Σπέτσες. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1845. Το 1942 ενσωματώθηκε στον νομό Αττικής. Η επαρχία έγινε μέρος του νομού Πειραιώς στο διάστημα που αυτός ίσχυσε και στην συνέχεια επανήλθε στον νομό Αττικής. Καταργήθηκε το 1997 με το σχέδιο Καποδίστριας.
Παραπομπές
Υδρα Κατηγορία:Επαρχία Ύδρας
Ηρώ και Λέανδρος
Η Ηρώ και ο Λέανδρος είναι τα πρόσωπα μιας δραματικής ιστορίας της ελληνικής μυθολογίας.
Απήχηση
Οι αρχαίοι δεν αμφέβαλαν για την ιστορικότητα του γεγονότος. Ο γιατρός Αντίπατρος που έζησε στα τελευταία προ Χριστού έτη βεβαιώνει ότι είδε τον τάφο τους.
Το συμβάν αυτό εξύμνησαν κορυφαίοι ποιητές όπως ο Μουσαίος (5ος μ.Χ. αι) στο επιγραφόμενο αριστούργημά του Τα καθ΄ Ηρώ και Λέανδρον, ο Βιργίλιος, ο Οβίδιος, ο Μαρτιάλης και άλλοι. Ο μύθος αυτός ήταν πολύ δημοφιλής στην αρχαιότητα, γιατί υπάρχουν πολυάριθμες παραστάσεις σε νομίσματα και ζωγραφιές. Πολλοί καλλιτέχνες (ποιητές, λογοτέχνες, ζωγράφοι) έχουν επηρεαστεί και στη σύγχρονη εποχή. Ο μύθος αυτός ήταν ήδη γνωστός από τον πρώτο αιώνα π.Χ. στον ελληνιστικό κόσμο.
Ερμηνεία
Ο μύθος της Ηρώς και του Λέανδρου εντάσσεται στα πλαίσια των αλεξανδρινών παραδόσεων όπου οι καλλιτέχνες χρησιμοποιούν ένα μυθολογικό μοτίβο και το αναπτύσσουν μυθιστορηματικά με ερωτικό περιεχόμενο. Οι καλλιτέχνες αυτοί θεμελίωσαν το λογοτεχνικό είδος του μυθιστορήματος, που αναπτύχθηκε στους νεότερους χρόνους. Ο μύθος της Ηρώς και του Λέανδρου είναι αιτιολογικός. Φαίνεται να υπήρχε ένας πύργος στην ακτή της Σηστού, ο οποίος θα πρέπει να σχετιζόταν με την Αφροδίτη, η οποία λατρευόταν ως θεότητα προστάτιδα των ναυτιλλομένων. Ο θάνατος των ερωτευμένων εμφανίζεται ως δίκαιη τιμωρία για ασέβεια. Η Ηρώ ως ιέρεια της Αφροδίτης όφειλε να είναι αγνή παρθένα. Επίσης, ασέβεια προς την Ήρα, τη θεά του γάμου, είναι και ο μυστικός γάμος της, που τελέστηκε χωρίς τις καθιερωμένες διαδικασίες. Στην ελληνιστική περίοδο υπάρχουν και άλλες τέτοιες ιστορίες με ερωτευμένα ζευγάρια (π.χ. Κόρεσος και Καλλιρόη, Αλφειός και Αρεθούσα, Ακόντιος και Κυδίππη, Πύραμος και Θίσβη). Επίσης, είναι σημαντική η αλληγορική χρήση του φωτός του λυχναριού, που ενδυναμώνει τον έρωτα και τη ζωή του ζευγαριού ενώ η απουσία του φωτός οδηγεί στο θάνατο και στο άδοξο τέλος του έρωτα των δύο νέων.
Εξωτερικοί σύνδεσμοι
Κατηγορία:Μύθοι της ελληνικής μυθολογίας
Έθελμπερτ του Ουέσσεξ
thumb|right|250px|Έθελμπερτ του Ουέσσεξ σε νόμισμα ([[860)]] Ο Έθελμπερτ του Ουέσσεξ (Æthelberht, 836 – φθινόπωρο 865) βασιλιάς του Κεντ (858 - 865) και βασιλιάς του Ουέσσεξ (860 – 865) ήταν τρίτος γιος του Έθελγουλφ του Ουέσσεξ και της πρώτης συζύγου του Οσμπούργκα, διάδοχος του αδελφού του Έθελμπαλντ του Ουέσσεξ. Την εποχή που ο πατέρας του επισκέφτηκε την Ρώμη τοποθετήθηκε αντιβασιλιάς του Κεντ (855), ο μεγαλύτερος αδελφός του Έθελμπαλντ τοποθετήθηκε αντίστοιχα αντιβασιλιάς των Δυτικών Σαξόνων. Μετά τον θάνατο του πατέρα τους (858) ο Έθελμπερτ τον διαδέχτηκε ως βασιλιάς του Κεντ, ο Έθελμπαλντ αντίστοιχα σαν βασιλιάς των Δυτικών Σαξόνων, όταν ο Έθελμπαλντ πέθανε άτεκνος (860) ο Έθελμπερτ τον διαδέχθηκε και στο βασίλειο των Δυτικών Σαξόνων. Στέφθηκε βασιλιάς όπως ο πατέρας του στο Κινγκστον πάνω στον Τάμεση. Το Αγγλοσαξωνικό χρονικό περιγράφει ότι την περίοδο που ήταν βασιλιάς ο Έθελμπερτ επικρατούσε αρμονία και ειρήνη αλλά οι Βίκινγκ παρέμεναν μεγάλη απειλή, επιτέθηκαν ανεπιτυχώς στο Γουίντσεστερ και λεηλάτησαν το ανατολικό Κεντ.
Η σημαντικότερη εξέλιξη την περίοδο της βασιλείας του Έθελμπερτ ήταν το γεγονός ότι το Ουέσσεξ ενώθηκε με τις κατακτημένες περιοχές στην νοτιοανατολική Αγγλία σε ένα ενιαίο βασίλειο, ένα διάταγμα τον πρώτο χρόνο της βασιλείας περιλαμβάνει για πρώτη φορά μια πλήρη ενοποίηση των Δυτικών Σαξόνων και του Κεντ. Σε αντίθεση με τους προγενεστέρους του δεν τοποθέτησε μέλη της βασιλικής οικογένειας σαν αντιβασιλείς σε διάφορες περιοχές του βασιλείου. Ο Έθελμπερτ πέθανε (866) και τον διαδέχθηκε στον θρόνο ο επόμενος αδελφός του Έθελρεντ του Ουέσσεξ και του Κεντ. Τάφηκε στο αβαείο του Σέρμπορν στο Ντόρσετ δίπλα από τον αδελφό του Έθελμπαλντ.
Εξωτερικοί σύνδεσμοι
Εθελμπερτ Εθελμπερτ Κατηγορία:Οίκος του Ουέσσεξ
Γιώργος Κουρουπός
Ο Γιώργος Κουρουπός γεννήθηκε στην Αθήνα το 1942 και είναι Έλληνας συνθέτης.
Βιογραφικά στοιχεία
Ο Γιώργος Κουρουπός σπούδασε πιάνο και θεωρητικά στο Ωδείο Αθηνών (1953-1965) και Σύνθεση στο Παρίσι (1968-1972), στη τάξη του Ολιβιέ Μεσιάν, μετά από υποτροφία της Γαλλικής κυβέρνησης, αποφοιτώντας με βραβείο σύνθεσης. Είναι απόφοιτος της Μαθηματικής Σχολής του Πανεπιστημίου Αθηνών (1967). Την περίοδο αυτή έγραψε το έργο "Αντιφωνίες", (έργο 1, 1967) πάνω σε κείμενα από τους ψαλμούς του Δαβιδ (VI,XXII,XLVI). Έχει συνεργαστεί με το Μάνο Χατζιδάκι ως πιανίστας στις συναυλίες και στις ηχογραφήσεις του, με το σκηνοθέτη-σκηνογράφο Γιάννη Κόκκο και τον J.M.Ribes, ("Ο Θεός το θέλει", 1975) καθώς επίσης και με τον Antoine Vitez ("Griselidis", 1977), έργα του τα οποία παρουσιάστηκαν στο Φεστιβάλ της Αβινιόν. Ως πιανίστας, συνεργάζεται με τον βαρύτονο Σπύρο Σακκά με πολλές εμφανίσεις στην Ελλάδα και το εξωτερικό.
Το 2004 συνθέτει την πλέον γνωστή, δραματική καντάτα, "Μονόγραμμα", σε ποίηση του Οδυσσέα Ελύτη. Έχει διοριστεί αναπληρωτής διευθυντής του Τρίτου Προγράμματος της Ελληνικής Ραδιοφωνίας (1977-81), πρόεδρος της Εθνικής Λυρικής Σκηνής (1982-84), διευθυντής του μουσικού τομέα της "Δημοτικής Επιχείρησης Πολιτιστικής Ανάπτυξης Καλαμάτας" (1985-90), διευθυντής στο Δημοτικό Ωδείο Πειραιά, πρόεδρος του διοικητικού συμβουλίου της "Εθνικής Λυρικής Σκηνής" την περίοδο 1994-1999, ενώ από το 1995 είναι Καλλιτεχνικός Διευθυντής της "Ορχήστρας των Χρωμάτων". Είναι μέλος της Ένωσης Ελλήνων Μουσουργών, από το 2000 μέλος της Διοικούσας Επιτροπής του "Ιονίου Πανεπιστημίου" και από το 2003 καθηγητής στο τμήμα Μουσικών Σπουδών του Ιονίου Πανεπιστημίου. Το Δεκέμβριο του 2012 αναλαμβάνει την καλλιτεχνική διεύθυνση του Μεγάρου Μουσικής Αθηνών, -μετά από παραίτηση του Νίκου Τσούχλου-, για μια μεταβατική περίοδο, με στόχο να συμβάλει στη δυναμική πολιτιστική παρουσία του Οργανισμού.
Έχει τιμηθεί με το βραβείο "Ν. Καζαντζάκη" από το Δήμο Ηρακλείου και με το διεθνές βραβείο Benois de la danse (1996), για το συμφωνικό του μπαλέτο "Οδύσσεια", μια συμπαραγωγή του Μεγάρου Μουσικής και της όπερας του Αμβούργου.
Zabriskie Point (ταινία)
Το Zabriskie Point είναι αμερικανική δραματική ταινία σε σκηνοθεσία του Ιταλού σκηνοθέτη Μικελάντζελο Αντονιόνι το 1970. Πήρε το όνομά του από την ομώνυμη άποψη στην Κοιλάδα του Θανάτου και θεωρείται φόρος τιμής στη δύναμη των λουλουδιών και το κίνημα των χίπις στα τέλη της δεκαετίας του 1960.
Η ταινία υπήρξε παταγώδης εμπορική αποτυχία, και οι περισσότεροι κριτικοί την επέκριναν κατά την κυκλοφορία της. Ωστόσο με την πάροδο των ετών έχει μεταβληθεί η άποψη των κριτικών και σε κάποιο βαθμό έχει αποκτήσει αναγνώριση, η οποία διακρίνεται για τη φωτογραφία, τη χρήση της μουσική και τη σκηνοθεσία της.
Παραπομπές
κατηγορία:ταινίες δρόμου Κατηγορία:Αμερικανικές ταινίες κατηγορία:ταινίες του 1970 Κατηγορία:Αγγλόφωνες ταινίες
Πανελλήνιο Πρωτάθλημα Πάλης 2007
Το Πανελλήνιο πρωτάθλημα ελληνορωμαϊκής πάλης ανδρών 2007 διεξήχθη στο Κλειστό Γυμναστήριο Γ. Κακούρης. Πρωταθλητής σύλλογος αναδείχθηκε ο Α.Π.Ο. Ηρακλής Περιστερίου.
Πηγές
Κατηγορία:Αθλητικά γεγονότα του 2007 Κατηγορία:Ίλιον Αττικής Κατηγορία:Πανελλήνιο Πρωτάθλημα Ελληνορωμαϊκής Πάλης Κατηγορία:Πανελλήνιο Πρωτάθλημα Ελευθέρας Πάλης
27 Μαΐου
26 Μαΐου | 27 Μαΐου | 28 Μαΐου
Η 27η Μαΐου είναι η 147η ημέρα του έτους κατά το Γρηγοριανό ημερολόγιο (148η σε δίσεκτα έτη). Υπολείπονται 218 ημέρες.
Αμπατζήδικα
Με την ονομασία Αμπατζήδικα είναι γνωστές οι παρακάτω περιοχές, συνοικίες και οικισμοί
Πόλη της Γουατεμάλας
thumb|right|Πόλη της Γουατεμάλας Η Πόλη της Γουατεμάλας είναι η πρωτεύουσα και μεγαλύτερη πόλη της Δημοκρατία της Γουατεμάλας. Ο πληθυσμός της πόλης μαζί με τα προάστια υπερβαίνει τα 3.700.000 κατοίκους είναι η μεγαλύτερη πόλη στην Κεντρική Αμερική και την Καραϊβική. Ο Πληθυσμός της Πόλης της Γουατεμάλας γνώρισε δραστική αύξηση από το 1970 όταν πραγματοποιήθηκε μεγάλη εισροή των μεταναστών από τους αυτόχθονες των απομακρυσμένων περιοχών, καθώς και μεγάλη εισροή ξένων ομάδων.
Ιστορία
Η Πόλη της Γουατεμάλας ήταν η πόλη που διαδραματίστηκε η δήλωση της ανεξαρτησίας της Κεντρικής Αμερικής από την Ισπανία, και έγινε η πρωτεύουσα των Ηνωμένων Επαρχιών της Κεντρικής Αμερικής το 1821.
Παραπομπές
Κατηγορία:Πόλεις της Γουατεμάλας Κατηγορία:Πρωτεύουσες της Κεντρικής Αμερικής Κατηγορία:Πρωτεύουσες της Βόρειας Αμερικής
Πρωτάθλημα πετοσφαίρισης Α' εθνικής κατηγορίας ανδρών 1989-1990
Το πρωτάθλημα Ελλάδας βόλεϊ ανδρών της περιόδου 1989–90 ήταν το τελευταίο που διεξήχθη ως ενιαία Α΄ Εθνική Κατηγορία πριν την οριστική διάσπαση της σε Α1 και Α2 από την επόμενη περίοδο. Λόγω αυτής της διάσπασης, οι ομάδες της ανώτερης κατηγορίας μειώθηκαν από 12 σε 10. Έτσι οι δύο τελευταίες ομάδες υποβιβάστηκαν στην Α2, ενώ οι ομάδες των θέσεων 9 και 10 έδωσαν αγώνες μπαράζ με τους δύο πρωταθλητές της Β' Εθνικής (Ζαφειράκη Νάουσας και Α.Γ.Σ. Ιωαννίνων).
Μεγάλα φαβορί του πρωταθλήματος ήταν και πάλι οι Ολυμπιακός και Παναθηναϊκός, και το πρωτάθλημα φαινόταν ότι θα κριθεί στους μεταξύ τους αγώνες όπως και τα προηγούμενα χρόνια, καθώς η τελευταία φορά που είχαν χάσει από κάποια άλλη ομάδα ήταν την περίοδο 1986–87 όταν ο Ολυμπιακός είχε ηττηθεί από τον Άρη.
Βαθμολογία
{|
Μπαράζ για Α1
Οι αγώνες μπαράζ για τις δύο τελευταίες θέσεις στην Α1 της επόμενης περιόδου, διεξήχθησαν στις Σέρρες από 11 έως 13 Μαΐου του 1990. Οι δύο ομάδες της Β' Εθνικής κατέλαβαν της δύο πρώτες θέσεις και κέρδισαν την άνοδο τους στην Α1. {|
Πηγές
1989 1990 Κατηγορία:Πετοσφαίριση το 1989 Κατηγορία:Πετοσφαίριση το 1990
Γκρέγκ Λέικ
Ο Γκρέγκ Λέικ (αγγλ. Gregory Stuart «Greg« Lake, 1947 - 2016) ήταν Βρετανός μπασίστας, κιθαρίστας, τραγουδιστής, τραγουδοποιός και παραγωγός. Έγινε γνωστός ως μέλος των προοδευτικών ροκ συγκροτημάτων King Crimson και Emerson, Lake και Palmer. Μία από τις πιο διάσημες συνθέσεις του είναι η μπαλάντα Lucky Man.
Εξωτερικοί σύνδεσμοι
Κατηγορία:Βρετανοί Κατηγορία:Μουσικοί παραγωγοί Κατηγορία:Κιθαρίστες Κατηγορία:Τραγουδοποιοί
Ίνγκεμποργκ της Σουηδίας, κόμισσα του Χόλσταϊν-Πλεν
Η Ίνγκμποργκ, σουηδ.: Ingeborg Valdemarsdotter av Sverige (1263–1292), ήταν πριγκίπισσα της Σουηδίας, που με τον γάμο της έγινε κόμισσα του Χόλσταϊν-Πλεν.
Βιογραφία
Ήταν η πρώτη κόρη του Βάλντεμαρ βασιλιά της Σουηδίας και της Σοφίας των Έστριντσεν, κόρης του Ερρίκος Δ΄ της Δανίας.
Οικογένεια
Παντρεύτηκε στις 12 Δεκεμβρίου 1275 τον Γεράρδο Β΄ κόμη του Χόλσταϊν-Πλεν και είχε παιδιά:
Βιβλιογραφικές αναφορές
Κατηγορία:Οίκος του Μπγιέλμπο Κατηγορία:Σουηδέζες πριγκίπισσες
Εξορκισμός του Ρόλαντ Ντόου
Προέλευση ισχυρισμών
Σύμφωνα με τον συγγραφέα Τόμας Μπ. Άλεν, ο Ιησουίτης ιερέας πατέρας Γουόλτερ Χάλοραν ήταν ένας από τους τελευταίους επιζώντες αυτόπτες μάρτυρες των γεγονότων και συμμετείχε στον εξορκισμό. Ο Άλεν έγραψε ότι ένα ημερολόγιο που κρατούσε ο παρευρισκόμενος ιερέας, ο πατέρας Ρέιμοντ Τζ. Μπίσοπ, περιέγραφε λεπτομερώς τον εξορκισμό που έγινε στον αγόρι με το ψευδώνυμο "Ρόλαντ Ντόου" γνωστό και ως "Ρόμπι". Μιλώντας, το 2013, ο Άλεν «τόνισε ότι δεν υπάρχουν αδιάψευστες αποδείξεις για τον δαιμονισμό του αγοριού, γνωστό ως «Ρόμπι», από κακόβουλα πνεύματα». Σύμφωνα με τον Άλεν, ο Χάλοραν «εξέφρασε επίσης τον σκεπτικισμό του για πιθανά παραφυσικά γεγονότα πριν από το θάνατό του». Όταν ρωτήθηκε σε συνέντευξη να κάνει μια δήλωση που να επαληθεύει ότι το αγόρι είχε πράγματι δαιμονιστεί, ο Χάλοραν απάντησε λέγοντας: "Όχι, δεν μπορώ να πω κάτι δημοσίως. Ποτέ δεν έκανα κάποια δήλωση για τα γεγονότα γιατί δεν ένιωθα ότι είμαι ο κατάλληλος αρμόδιος για να τα εξηγήσω».
Πρώιμη ζωή
Ο Ρόλαντ γεννήθηκε σε μια γερμανική λουθηρανική οικογένεια. Κατά τη διάρκεια της δεκαετίας του 1940 η οικογένεια ζούσε στο Κότατζ Σίτι, πόλη της Μέριλαντ. Σύμφωνα με τον Άλεν, ο Ρόλαντ ήταν μοναχοπαίδι και έπαιζε με τους ενήλικες του σπιτιού του, κυρίως τη θεία του, Χάριετ. Η θεία του, που πίστευε στον πενυματισμό, σύστησε τον Ρόλαντ στον πίνακα Ouija όταν εκείνος εκδήλωσε ενδιαφέρον για αυτόν.
Εξορκισμοί
Σύμφωνα με τον Τόμας Μπ. Άλεν, μετά το θάνατο της θείας Χάριετ, η οικογένεια άρχισε να βιώνει παράξενα περιστατικά, άκουγε περίεργους θορύβους, έπιπλα του σπιτού μετακινούνταν από μόνα τους και συνηθισμένα αντικείμενα καθημερινής χρήσης όπως βάζα πετούσαν ή αιωρούνταν όταν το αγόρι βρισκόταν κοντά τους. Η οικογένεια στράφηκε στον Λουθηρανό πάστορά της, Λούθερ Μάιλς Σούλτσε, για βοήθεια. Ο Σούλτσε ενδιαφερόταν εδώ και καιρό για την παραψυχολογία, οπότε κανόνισε να περάσει μια νύχτα στο σπίτι του αγοριού για να το παρατηρήσει. Όταν ο παραψυχολόγος Τζ. Μπ. Ράιν έμαθε ότι ο Σούλτσε ισυχριζόταν ότι είδε οικιακά αντικείμενα και έπιπλα να κινούνται μόνα τους, ο Ράιν «αναρωτήθηκε αν ο Σούλτσε υπερέβαλε ασυνείδητα» για ορισμένα από τα γεγονότα. Ο Σούλτσε συμβούλεψε τους γονείς του αγοριού να «δουν έναν καθολικό ιερέα».
Σύμφωνα με την παραδοσιακή ιστορία, το αγόρι στη συνέχεια υποβλήθηκε σε πολλούς εξορκισμούς. Ο Έντουαρντ Χιουζ, ένας Ρωμαιοκαθολικός ιερέας, διεξήγαγε έναν εξορκισμό στον Ρόλαντ στο Πανεπιστημιακό Νοσοκομείο Τζορτζτάουν, ένα ίδρυμα Ιησουιτών.
Κατά τη διάρκεια ενός εξορκισμού, το αγόρι κατλαφερε να απελυθερωθεί από τα δεσμά των χεριών του, έσπασε το πόδι του κρεβατιού του και το χρησιμοποίησε ως αυτοσχέδιο όπλο για να κόψει το χέρι του ιερέα, με αποτέλεσμα το τελετουργικό εξορκισμού να σταματήσει. Η οικογένεια ταξίδεψε στο Σεντ Λούις, όπου ο ξάδερφος του Ρόλαντ επικοινώνησε με έναν από τους καθηγητές του στο Πανεπιστήμιο του Σεντ Λούις, τον Μπίσοπ, ο οποίος με τη σειρά του μίλησε στον Γουίλιαμ Σ. Μπόουντερν, συνεργάτη του Κολλεγίου Τσερτς. Μαζί, και οι δύο ιερείς επισκέφθηκαν τον Ρόλαντ στο σπίτι των συγγενών του, όπου φέρεται να παρατήρησαν ένα κρεβάτι που έτρεμε, ιπτάμενα αντικείμενα και το αγόρι να μιλάει με βροντερή φωνή και να εκδηλώνει αποστροφή για οτιδήποτε ιερό. Ο Μπάουντερν έλαβε άδεια από τον αρχιεπίσκοπο να πραγματοποιήσει έναν ακόμη εξορκισμό.
Ο εξορκισμός έλαβε χώρα στο νοσοκομείο The Alexian Brothers στο Νότιο Σεντ Λούις του Μιζούρι, το οποίο άλλαξε ονομασία σε South City Hospital.
Πριν ξεκινήσει το επόμενο τελετουργικό εξορκισμού, ένας άλλος ιερέας, ο Γουόλτερ Χάλοραν, κλήθηκε στην ψυχιατρική πτέρυγα του νοσοκομείου, όπου του ζητήθηκε να βοηθήσει τον Μπάουντερν. Ο Γουίλιαμ Βαν Ρου, ένας τρίτος Ιησουίτης ιερέας, ήταν επίσης εκεί για να βοηθήσει. Ο Χάλοραν δήλωσε ότι κατά τη διάρκεια αυτού του εξορκισμού λέξεις όπως «κακό» και «κόλαση», μαζί με άλλα διάφορα σημάδια, εμφανίστηκαν στο σώμα του εφήβου. Σύμφωνα με ισχυρισμούς, κατά τη διάρκεια της λιτανείας των Αγίων του τελετουργικού του εξορκισμού, το στρώμα του αγοριού άρχισε να τρέμει. Επιπλέον, ο Ρόλαντ έσπασε τη μύτη του Χάλοραν κατά τη διάρκεια της διαδικασίας. Ο Χάλοραν είπε σε έναν δημοσιογράφο ότι μετά το τέλος της ιεροτελεστίας, το ανώνυμο υποκείμενο του εξορκισμού συνέχισε να ζει «μια μάλλον συνηθισμένη ζωή».
Μελέτες και εξηγήσεις
Στο βιβλίο του "Possessed: The True Story of an Exorcism" το 1993, ο συγγραφέας Τόμας Μπ. Άλεν προσέφερε «τη συναίνεση των σημερινών ειδικών» καταλήγωντας ότι «ο Ρόμπι ήταν απλώς ένα βαθιά διαταραγμένο αγόρι, τίποτα υπερφυσικό γι 'αυτόν».
Ο συγγραφέας Μαρκ Όψασνικ αμφισβήτησε πολλούς από τους υπερφυσικούς ισχυρισμούς που σχετίζονται με αυτήν την ιστορία, προτείνοντας ότι ο "Ρόλαντ Ντόου" ήταν απλώς ένας κακομαθημένος, διαταραγμένος νταής που εκδήλωσε σκόπιμα ξεσπάσματα για να τραβήξει την προσοχή ή να αποφύγει το σχολείο. Ο Όψασνικ αναφέρει ότι ο Χάλοραν, ο οποίος ήταν παρών στον εξορκισμό, δεν άκουσε ποτέ τη φωνή του αγοριού να αλλάζει και υποστηρίζει επίσης το αγόρι δεν απέκτησε τη ξαφνική ικανότητα να μιλάει λατινικά αλλά απλώς ο Χάλοραν νόμιζε ότι άκουσε το αγόρι να μιμείται λατινικές λέξεις τις οποίες είχε ακούσει από τους κληρικούς. Ο Όψασνικ ανέφερε ότι όταν βρέθηκαν σημάδια στο σώμα του αγοριού, ο Χάλοραν δεν έλεγξε τα νύχια του αγοριού για να δει αν είχε κάνει μόνος του τα σημάδια. Ο Όψασνικ αμφισβήτησε επίσης την ιστορία των προσπαθειών του Χιουζ να ξορκίσει το αγόρι και τον επακόλουθο τραυματισμό του, λέγοντας ότι δεν μπορούσε να βρει στοιχεία ότι ένα τέτοιο επεισόδιο είχε συμβεί στην πραγματικότητα.
Κατά τη διάρκεια της έρευνάς του, ο Όψασνικ ανακάλυψε ότι:
Ο Όψασνικ έγραψε ότι αφότου εντόπισε γείτονες και παιδικούς φίλους του αγοριού και μίλησε μαζί τους (στους περισσότερους αναφέρθηκε μόνο με τα αρχικά τους) κατέληξε στο συμπέρασμα ότι «το αγόρι ήταν ένας πολύ έξυπνος απατεώνας, που έκανε φάρσες για να τρομάξει τη μητέρα του και να κοροϊδέψει τα παιδιά της γειτονιάς του».
Ο σκεπτικιστής Τζο Νίκελ έγραψε ότι «απλά δεν υπήρχαν αξιόπιστες αποδείξεις που να υποδηλώνουν ότι το αγόρι κυριευόταν από δαίμονες ή κακά πνεύματα» και υποστηρίζει ότι τα συμπτώματα της δαιμονικής κατοχής του μπορεί να ήταν «απλώς παιδικά» έως και ψεύτικα. Ο Νίκελ απέρριψε τους ισχυρισμούς που υποστήριζαν ότι υπερφυσικές δυνάμεις έκαναν γρατσουνιές, σημάδια και εμφάνισαν λέξεις σε δυσπρόσιτα σημεία στο σώμα του εφήβου, λέγοντας ότι: «Ένας αποφασιστικός νέος, πιθανώς ακόμη και χωρίς καθρέφτη, θα μπορούσε εύκολα να καταφέρει ένα τέτοιο κατόρθωμα - αν πρόκειται για πραγματικό γεγονός. Αν και τα μηνύματα πολλαπλασιάστηκαν, δεν εμφανίστηκαν ποτέ ξανά σε ένα δυσπρόσιτο τμήμα της ανατομίας του αγοριού». Σε μια περίπτωση, το αγόρι εθεάθη να ξύνει τις λέξεις «κόλαση» και «χριστός» στο στήθος του χρησιμοποιώντας τα δικά του νύχια. Σύμφωνα με τον Νίκελ:
Ο Νίκελ απέρριψε επίσης τις ιστορίες που μιλούσαν για "εκπληκτική δύναμη του αγοριού", λέγοντας ότι δεν έδειξε «τίποτα περισσότερο από αυτό που θα μπορούσε να δείξει ένας διαταραγμένος έφηβος» και επέκρινε τις δημοφιλείς αφηγήσεις που αναφέρονταν σε εξορκισμό λόγω αυτού που αποκάλεσε «στερεοτυπική απεικόνιση του Διαβόλου, σαν σε παραμύθι».
Λογοτεχνία και κινηματογράφος
Αυτή η υπόθεση εξορκισμού ενέπνευσε το μυθιστόρημα του 1971 "Ο Εξορκιστής" του William Peter Blatty, το οποίο με τη σειρά του διασκευάστηκε στην ομότιτλη ταινία τρόμου του 1973. Η υπόθεση ενέπνευσε επίσης την ταινία του 2000 "Possessed", η οποία λέγεται ότι έχει περισσότερα κοινά στοιχεία με το βιβλίο του Άλεν. Ένα ντοκιμαντέρ έγινε για την υπόθεση, με τίτλο "In the Grip of Evil". Μια άλλη ταινία ντοκιμαντέρ γυρίστηκε το 2010 με τίτλο "The Haunted Boy: The Secret Diary of the Exorcist", όπου μια ομάδα ερευνητών ταξιδεύει στην εν λόγω τοποθεσία και αποκαλύπτει το ημερολόγιο που λέγεται ότι κρατούσε ο Γουίλιαμ Μπάουντερν.
Εξωτερικοί συνδέσμοι
Ρόλαντ Ντόου
Χένρι Στόμελ
Ο Χένρι Μέλσον Στόμελ (1920 - 1992) ήταν Αμερικανός ωκεανογράφος.
Βιογραφία
Γεννήθηκε στις 22 Σεπτεμβρίου 1820 στο Γουιλμιγκτον, Ντελαγουέρ. Σπούδασε στο Πανεπιστήμιο Yale, όπου έκανε το πτυχίο του το 1942 και στη συνέχεια εργάστηκε ως εκπαιδευτής στα μαθηματικά και την αστρονομία μέχρι το 1944. Από το 1944 έως το 1959 ήταν επιστήμονας στο Ωκεανογραφικό Ινστιτούτο Woods Hole (WHOAI), αρχικά ως μέρος της υποχρεωτικής στρατιωτικής θητείας. Το 1954 έφτιαξε το σταθμό Panulirus στα νησιά των Βερμούδων για το Ινστιτούτο Woods Hole. Αν και δεν έλαβε ποτέ διδακτορικό, έγινε καθηγητής ωκεανογραφίας στο Πανεπιστήμιο του Χάρβαρντ το 1959 λόγω της επιστημονικής του εργασίας. Από το 1963 ήταν καθηγητής στο Τεχνολογικό Ινστιτούτο της Μασαχουσέτης και από το 1978 μέχρι τη συνταξιοδότησή του πίσω στο Woods Hole.
Απεβίωσε στις 17 Ιανουαρίου 1992 σην Βοστωνη, Μασαζουσέτη.
Παραπομπές
Κατηγορία:Αμερικανοί ωκεανογράφοι Κατηγορία:Αμερικανοί γεωφυσικοί Κατηγορία:Μέλη της Ακαδημίας Επιστημών (Γαλλία)
Michael Jackson's This Is It (άλμπουμ)
Το Michael Jackson's This Is It (ή απλά This Is It) είναι ένα two-disc σάουντρακ άλμπουμ που κυκλοφόρησε μετά τον θάνατο του Μάικλ Τζάκσον. Το This Is It, το οποίο κυκλοφόρησε στις 26 Οκτωβρίου 2009 από τη δισκογραφική εταιρεία Epic Records και περιέχει μουσική που είχε κυκλοφορήσει νωρίτερα, καθώς και έξι κομμάτια που δεν κυκλοφόρησαν προηγουμένως. Το This Is It κυκλοφόρησε σε σύνδεσμο με τη θεατρική κυκλοφορία του Michael Jackson's This Is It, μια ταινία που δείχνει τις προετοιμασίες του Μάικλ Τζάκσον για τις συναυλίες This Is It (οι οποίες ακυρώθηκαν) που θα έδινε ο Τζάκσον στο O2 Arena του Λονδίνου. Το This Is It είναι το έκτο άλμπουμ που κυκλοφόρησε από τη Sony και τη Motown/Universal μετά τον θάνατο του Τζάκσον, τον Ιούνιο του 2009.
Το This Is It έκανε το ντεμπούτο του στη 1η θέση σε 14 χώρες, συμπεριλαμβανομένου των ΗΠΑ, του Καναδά, της Ιταλίας και της Γαλλίας. Εκτός από τη 11η θέση στη Φινλανδία, το This Is It έφθασε στο top 10 σε αρκετές χώρες. Το This Is It έγινε Χρυσό, Πλατινένιο και 2x Πλατινένιο σε πολλές χώρες. Το This Is It ήταν το δωδέκατο καλύτερο σε πωλήσεις άλμπουμ του 2009 στις ΗΠΑ και το τρίτο καλύτερο σε πωλήσεις άλμπουμ του 2009 παγκοσμίως. Το ομώνυμο κομμάτι, This Is It, έδωσε στον Τζάκσον μια υποψηφιότητα για Γκράμι, το 2011, στην κατηγορία Best Male Pop Vocal Performance για την 53η τελετή των Γκράμι.
Προϊστορία
Ο Μάικλ Τζάκσον πέθανε στην ηλικία των 50 στις 25 Ιουνίου 2009, από καρδιακή ανακοπή (αργότερα έγινε γνωστό ότι ο Τζάκσον πέθανε από οξεία μέθη προποφόλης με επιπλέον επηρεασμό βενζοδιαζεπίνης). Πριν τον θάνατο του Τζάκσον, ο τραγουδιστής σχεδίαζε να δώσει 50 συναυλίες κατά τη διάρκεια της περιοδείας This Is It στο Ηνωμένο Βασίλειο από το 2009 έως το 2010. Λίγο μετά τον θάνατο του Τζάκσον στις 23 Σεπτεμβρίου 2009, η Sony Music Entertainment ανακοίνωσε ότι θα κυκλοφορήσει ένα απάνθισμα με δύο δίσκους για την ταινία Michael Jackson's This Is It. Σε αυτή την ανακοίνωση, αναφέρθηκε ότι το This Is It θα κυκλοφορήσει στις 26 Οκτωβρίου 2009, μια μέρα πριν τη θεατρική κυκλοφορία της ταινίας. Το This Is It είναι το έκτο άλμπουμ που κυκλοφόρησε από τη Sony και Motown/Universal μετά τον θάνατο του Τζάκσον. Τα προηγούμενα 5 άλμπουμ ήταν τα The Collection, Hello World: The Motown Solo Collection, The Stripped Mixes, The Definitive Collection και The Remix Suite. Το This Is It κυκλοφόρησε από την Epic Records, παρόλο αυτά, σε κάποιες χώρες κυκλοφόρησε υπό τη Sony Music Entertainment). Το άλμπουμ έγινε διαθέσιμο ως CD στο Amazon.com και ως digital download στο iTunes Store. Όπως ήταν σχεδιασμένο, το This Is It κυκλοφόρησε στις 26 Οκτωβρίου 2009, στις ΗΠΑ, και παγκοσμίως στις 27-28 Οκτωβρίου 2009.
Μουσική
Το δελτίο Τύπου ανακοίνωσε την κυκλοφορία ενός άλμπουμ 2 δίσκων περιγράφοντας το ως «σύντροφο» της ταινίας. Το This Is It κυκλοφόρησε ως απάνθισμα 2 δίσκων. Ο 1ος δίσκος έχει 16 κομμάτια, 14 από τα οποία είχαν ήδη κυκλοφορήσει: Thriller (1982), Bad (1987), Dangerous (1991) και HIStory: Past, Present and Future, Book I (1995), και από το Destiny (1978) των Τζάκσον 5. Τα 14 κομμάτια που είχαν ήδη κυκλοφορήσει έχουν την ίδια σειρά που έχουν στην ταινία. Στις 23 Σεπτεμβρίου 2009, η Sony Music Entertainment ανακοίνωσε ότι θα κυκλοφορήσει το τραγούδι This Is It ως single για να προωθήσει το άλμπουμ και την ταινία. Ωστόσο, μετά την πρεμιέρα του This Is It στο MichaelJackson.com, έγινε γνωστό ότι η σχεδιασμένη πρεμιέρα του τραγουδιού ακυρώθηκε.
Εμπορική επιτυχία
Το This Is It έκανε το ντεμπούτο του στη 1η θέση του Billboard 200, πουλώντας 373.000 αντίτυπα στην πρώτη εβδομάδα κυκλοφορίας, σύμφωνα με το Nielsen SoundScan. Το άλμπουμ είναι το πέμπτο άλμπουμ με καλύτερες πωλήσεις την εβδομάδα στις ΗΠΑ το 2009. Το This Is It, το οποίο έκανε το ντεμπούτο του στη 1η θέση στο Billboard Soundtrack Chart, είναι το έκτο ντεμπούτο του Τζάκσον στη 1η θέση του τσαρτ. Το This Is It είχε λίγο περισσότερες πωλήσεις στην πρώτη εβδομάδα σε σχέση με το προηγούμενο άλμπουμ του Τζάκσον, Invincible, το οποίο πώλησε 363.000 αντίτυπα το 2001. Η εμάνιση του This Is It στα τσαρτ ισοφάρισε τον Τζάκσον με άλλους καλλιτέχνες για τα περισσότερα Νο.1 στο Billboard 200 - τώρα, ο Τζάκσον είναι ισόπαλος με τον Γκάρθ Μπρούκς για τη δεύτερη θέση με 51 entries. Το This Is It ήταν το 12ο καλύτερο σε πωλήσεις άλμπουμ του 2009, έχοντας πωλήσεις 1.29 εκατομμύρια αντίτυπα σε 9 εβδομάδες. Το άλμπουμ μπήκε στο τσαρτ μαζί με το Number Ones, το οποίο έφθασε στην 3η θέση με 2,36 εκατομμύρια αντίτυπα, το Thriller, το οποίο έφθασε στη 14η θέση με 1.27 εκατομμύρια αντίτυπα και το The Essential Michael Jackson, το οποίο έφθασε στη 20η θέση με 1.15 εκατομμύρια αντίτυπα στον κατάλογο Top-20 για τα τέλη του έτους 2009. Το βίντεο του πωλήθηκε ως USB Flash Drive από τη Kingston Company, για πρώτη φορά στην ιστορία της εταιρίας, σύμφωνα με τη συμφωνία που έκανε με τη Sony Music, κυκλοφόρησε ως Limited Edition.
Παγκοσμίως, το This Is It είχε σχετικά ίδια εμπορική υποδοχή. Το άλμπουμ κυκλοφόρησε παγκοσμώις στις 26 και 27 Οκτωβρίου 2009, και έκανε το ντεμπούτο του στη 1η θέση σε 14 χώρες. Στις 14 χώρς συμπεριλαμβάνονται η Ιταλία, η Γαλλία, η Σουηδία και η Ολλανδία, όπου το άλμπουμ έμεινε στη 1η θέση για 2 εβδομάδες. Σε άλλες χώρες, όπως Δανία, Αυστραλία και Ελβετία το άλμπουμ έφθασε έως τη 2η θέση κατά το ντεμπούτο του, ενώ στη Νορβηγία και στο Ηνωμένο Βασίλειο έφθασε έως την 3η θέση, ενώ έφθασε στη 4η θέση στη Γερμανία και στη 2η θέση στην Ιρλανδία. Στη δεύτερη εβδομάδα κυκλοφορίας, το άλμπουμ γνώρισε και άνοδο και κάθοδο στα τσαρτ. Το This Is It ανέβηκε από τη 4η στην 3η θέση στη Γερμανία και από την 6η θέση στην 5η στην Ιρλανδία ενώ έμεινε στη 2η και στην 3η θέση στην Ελβετία και Νορβηγία αντίστοιχως. Στην τρίτη εβδομάδα κυκλοφορίας, το άλμπουμ έφθασε στην 3η θέση στην Ιρλανδία. Στο Ηνωμένο Βασίλειο, το This Is It πώλησε 78.000 αντίτυπα στην πρώτη εβδομάδα κυκλοφορίας του.
Το This Is It έλαβε πολλά βραβεία παγκοσμίως. Τέσσερις μέρες μετά την κυκλοφορία του This Is It στο Ηνωμένο Βασίλειο, έγινε χρυσό στις 30 Οκτωβρίου για πωλήσεις 100.000 αντίτυπων, και πλατιένιο στις 27 Νοεμβρίου 2009, για πωλήσεις 300.000 αντίτυπων. Το άλμπουμ έγινε 2x πλατινένιο στις ΗΠΑ, στις 4 Δεκεμβρίου 2009 από τη RIAA. Το This Is It έγινε πλατινένιο στην Αυστραλία για πωλήσεις 70.000 αντίτυπων. Το άλμπουμ επίσης έγινε χρυσό στον Καναδά, για πωλήσεις 40.000 αντίτυπων και έγινε 3× πλατινένιο στην Ιταλία για πωλήσεις 210.000 αντίτυπων, καθώς και 2× πλατινένιο στη Νέα Ζηλανδία για πωλήσεις 30.000 αντίτυπων. Έγινε το τρίτο καλύτερο σε πωλήσεις άλμπουμ του 2009, με βάση τις παγκόσμιες πωλήσεις.
Κριτική
Μετά την κυκλοφορία του, το This Is It έλαβε γενικά μεικτές γνώμες από τους μουσικούς κριτικούς. Ο Σίμον Βόζικ-Λέβινσον της Entertainment Weekly επαίνεσε το άλμπουμ και το βαθμολόγησε με B+. Ο Βοζίκ-Λέβινσον περιέγραψε το ομώνυμο κομμάτι ως «ανυψωμένη μπαλάντα» και ένιωσε ότι «αν νιώθετε γενναιόδωροι» μπορείτε να «μετράτε τις ελάχιστες διακρίσεις» της orchestra version του This Is It, η οποία είχε σκοπό μια «αξιοπρεπή, αν και ελαφριά, προσθήκη στο songbook του Τζάκσον». Ο Βόζικ-Λέβινσον δήλωσε ότι καθώς ο δεύτερος δίσκος του άλμπουμ περιέχει 4 κομμάτια που δεν κυκλοφόρησαν προηγουμένως, που συμπεριλαμβάνουν και ένα «αρκετά μέτριο» ποίημα, μετά που άκουσε τη «δουλειά που έκανε ο Τζάκσον στα φωνητικά» για το Beat It, ένιωσε ότι το This Is It «άξιζε την τιμή που έλαβε (τουλάχιστον ένα υγιές μέρος του)». Ο Μπράϊαν Λίντερ, του IGN, περιέγραψε το This Is It ως «πρόσφατα σχεδιασμένη» κυκλοφορία ενός άλμπουμ των greatest hits, και ότι τα κομμάτια του άλμπουμ και η all-vocal διευθέτηση του Beat It ήταν «ιδιαίτερα φοβερό» και η ακουστική έκδοση του She's Out of My Life επιτρέπει στα φωνητικά του Τζάκσον «να λάμψει χωρίς της απόσπαση της προσοχής του μουσικού υπόβαθρου της δεκαετίας του 1970». Ο Λίντερ δεν σημείωσε ότι ένιωσε ότι το άλμπουμ ήταν και «κατάλληλος φόρος τιμής» στον Τζάκσον και «χονδροειδή, εμπορική διπλή ύφεση».
Ο Μπιλ Λαμπ, του About.com, περιέγραψε το Beat It ως «καταπληκτικό» και ότι το άλμπουμ, το οποίο «απογυμνώθηκε κυρίως στα φωνητικά μέρα» έχει στραφεί γρήγορα σε «αληθινή κλασική» και είναι «στο στάδιο δημιουργίας» ενός πράγματος «που θέλεις να ακούσεις». Ο Λαμπ δήλωσε ότι «πολλοί θαυμαστές της ποπ μπορούν να κοιτάξουν σε αυτό το άλμπουμ σαν προσπάθεια για περισσότερο κέρδος από το μοναδικό υλικό, αλλά είναι κάτι που δικαιολογεί την κυκλοφορία του». Ο Γουίλ Χάινς, της Consequence of Sound, έδωσε στο This Is It 4.5 αστέρια από τα 5. Ο Χάινς δήλωσε ότι: «Σε ένα επίπεδο [του άλμπουμ], είναι μια προσπάθεια για να προσελκύσει προσοχή στο γιατί ζούσε ο Τζάκσον (για μουσική), και όχι σε αυτό για το οποίο δεν ζούσε (τα σκάνδαλα). Σε ένα πιο επιφανειακό επίπεδο, η Sony αρμέγει στην κληρονομία του. Ένας αληθινός θαυμαστής του Μάικλ Τζάκσον ξέρει ήδη το 90% των κομματιών, αλλά είναι εκείνο το 10% που δικαιολογεί την ύπαρξη του άλμπουμ».
Βραβεία
Το ομώνυμο κομμάτι, το This Is It, έδωσε στον Μάικλ Τζάκσον μια υποψηφιότητα για Γκράμι το 2011 στην κατηγορία Best Male Pop Vocal Performance στην 53η Ετήσια Τελετή των Γκράμι.
Εξωτερικοί σύνδεσμοι
κατηγορία:Απανθίσματα του Μάικλ Τζάκσον
Γεγονότα Νοεμβρίου 2011
8 Νοεμβρίου
(The West Australian μέσω Yahoo! 7 News)
Αλκμάν
Ο Αλκμάν (τέλη 7ου αιώνα π.Χ. - περ. 612 π.Χ.) ήταν Λυδός ή Ίωνας μελικός-χορικός και εν γένει λυρικός ποιητής, ο οποίος διαμόρφωσε σε ιδιαίτερο λογοτεχνικό είδος τη χορική ποίηση στη Σπάρτη.
Γεγονότα Νοεμβρίου 2011
9 Νοεμβρίου
(Country Music Association Awards). (USA Today)
Αλκμάν
Βιογραφικό
Σύμφωνα με αρχαίες μαρτυρίες, και γεννήθηκε στις Σάρδεις της Λυδίας. Από εκεί μετανάστευσε στη Σπάρτη. Υπήρχαν δύο εκδοχές για την έλευσή του εκεί. Κατά την πρώτη διατάχτηκε με κάποιο χρησμό, κατά τη δεύτερη πουλήθηκε δούλος από τις Σάρδεις. Κατά το λεξικό της Σούδας ήταν Λακεδαιμόνιος, γεννήθηκε στη Μεσσόα και άκμασε κατά την 27η Ολυμπιάδα (672 π.Χ.-668 π.Χ.). Στη Σπάρτη έμεινε μέχρι τα βαθιά γεράματά του και ο Παυσανίας αναφέρει ότι στην τοποθεσία Σέβρικον, ανατολικά της Σπάρτης υπήρχε μνημείο του Αλκμάνος.
Γεγονότα Νοεμβρίου 2011
9 Νοεμβρίου
(BBC)
Αλκμάν
Βιογραφικό
Περιγράφεται ως άνθρωπος με «ιδιαίτερα ερωτική διάθεση και εφευρέτης των ερωτικών ποιημάτων». Ήταν αρκετά μορφωμένος και οι στίχοι του είναι γεμάτοι από γεωγραφικές πληροφορίες. Το απόσπασμά του για τον κόσμο που κοιμάται μετά το τέλος της μέρας, θεωρείται μοναδικό δείγμα ελληνικής ποίησης και το μιμήθηκε ο Γιόχαν Βόλφγκανγκ Γκαίτε στο έργο Το Νυχτερινό Τραγούδι Των Περιπλανώμενων.
Γεγονότα Νοεμβρίου 2011
11 Νοεμβρίου
2018. (The Australian)
Αλκμάν
Το έργο του
Από το έργο του Αλκμάνος σώζονται μερικά αποσπάσματα. Ο ποιητικός λόγος του συνταιριάζει την ιωνική χάρη με τη δωρική βαρύτητα. Αναφέρεται στον έρωτα και τις χαρές της ζωής και περιγράφει την ομορφιά της φύσης με ύφος απλό.
Οι αλεξανδρινοί γραμματικοί χώρισαν τα έργα του σε έξι βιβλία, τα οποία περιείχαν ύμνους, παιάνες, υπορχήματα, σκόλια και παρθένεια.
Ο Αλκμάν ήταν εκείνος που διαμόρφωσε τη χορική ποίηση σε ιδιαίτερο λογοτεχνικό είδος στη Σπάρτη. Δε συνέθετε μόνο το κείμενο των ποιημάτων του, αλλά καθόριζε και τη μουσική και τις χορευτικές και μιμητικές κινήσεις τους.
Γεγονότα Νοεμβρίου 2011
23 Νοεμβρίου
35 νεκρούς και περισσότερους από 3.200 τραυματίες. (CNN)
27 Νοεμβρίου
(BBC)
28 Νοεμβρίου
(Al-Jazeera)
Αλκμάν
Το έργο του
Το 1855, ο Γάλλος αιγυπτιολόγος Ογκίστ Μαριέτ βρήκε σε τάφο κοντά στη δεύτερη πυραμίδα της Γκίζας έναν πάπυρο με εκατό στίχους από το Παρθένειο του Αλκμάνος «εις Άρτεμιν ορθίαν». Το Παρθένειο αρχικά αποτελούσαν δέκα ή δώδεκα στροφές, από τις οποίες σώθηκαν μόνον επτά. Στην αρχή ο χορός από ένδεκα παρθένες, με κορυφαία την Αγησιχόρα, έψελνε άσμα, το οποίο εξιστορούσε τα ηρωικά κατορθώματα του Ηρακλή κατά των Ιπποκοωντιδών. Στο κύριο μέρος του ποιήματος επαινεί και προβάλλει το κάλλος των νεανίδων Αγησιχόρας και Αγιδούς που μετέχουν στο χορό.
Γεγονότα Νοεμβρίου 2011
30 Νοεμβρίου
11
Αλκμάν
Το έργο του
Έργα του στη Βικιθήκη
Αναφορά στην Δενθαλιάτιδα
Χαρακτηριστική είναι η αναφορά του στο κρασί Δένθις (ίσως το αρχαιότερο κρασί με ονομασία προέλευσης), που παρήγετο στη Δενθαλιάτιδα Χώρα (σημερινή περιοχή Αλαγονίας των Τοπικών Κοινοτήτων του Ταϋγέτου του Δήμου Καλαμάτας). Όπως αναφέρει το περίφημο κρασί Δένθις, ήταν άπυρος οίνος ανθοσμίας (Αλκμάν παρ’ Αθηναίω και Ησύχιος: Ι.31).
Παραπομπές
Κατηγορία:Αρχαίοι Έλληνες λυρικοί ποιητές
Αναχώρηση πολεμιστή για τη μάχη (Αρχαιολογικό Μουσείο Ολυμπίας)
Περιγραφή
Είναι χάλκινο σφυρήλατο έλασμα με ανάγλυφη παράσταση χωρισμού. Ένας άνδρας, ίσως ο Αμφιάραος ανεβαίνει στο άρμα του. Ο ηνίοχός του είναι ήδη έτοιμος και τον περιμένει για να φύγουνε. Ο πολεμιστής γυρίζει για μια τελευταία φορά και αποχαιρετάει την αγαπημένη του γυναίκα και το παιδί.
Ιστορική τοποθέτηση
Το έργο προέρχεται από εργαστήριο της Ανατολικής Ιωνίας και χρονολογείται στο 580 π.Χ.
Πηγές
Κατηγορία:Αρχαιολογικό Μουσείο Ολυμπίας
Ρένα Δούρου
μικρογραφία|Η Δούρου σε ομιλία με τον [[Αλέξης Τσίπρας|Αλέξη Τσίπρα το 2014]] Η Ειρήνη (Ρένα) Δούρου (Αιγάλεω, 7 Οκτωβρίου 1974), είναι Ελληνίδα πολιτικός, εκλεγμένη βουλευτής Β΄2 Δυτικού Τομέα Αθηνών του ΣΥΡΙΖΑ, και πρώην περιφερειάρχης Αττικής (2014-2019).
Βιογραφικά στοιχεία
Γεννήθηκε το 1974 στο Αιγάλεω Αττικής και είναι απόφοιτη του Παιδαγωγικού Τμήματος Δημοτικής Εκπαίδευσης του Πανεπιστημίου Αθηνών, καθώς και κάτοχος μεταπτυχιακού τίτλου σπουδών από το Πανεπιστήμιο του Έσσεξ (μέσω υποτροφίας) στις Πολιτικές Επιστήμες. Τον Ιούλιο του 2018, το Πανεπιστήμιο του Έσεξ την αναγόρευσε σε επίτιμη Διδάκτορα. Μεταξύ άλλων, υπήρξε συνεργάτιδα του Ινστιτούτου Αμυντικών Αναλύσεων.
Συμμετείχε ενεργά στο φοιτητικό κίνημα. Ομιλεί τέσσερις ξένες γλώσσες: αγγλικά, γαλλικά, ιταλικά και τουρκικά.
Έχει γράψει το βιβλίο Η Απόλαυση του Εθνικισμού (2007), ενώ έχει συμπράξει σε διάφορα συλλογικά έργα σχετικά με ζητήματα εθνικής και διεθνούς πολιτικής. Το 2014 κυκλοφόρησε το βιβλίο της Μια κουβέντα με τον Γλέζο και το 2019 το Πέντε ομιλίες για το ολοκαύτωμα των Ελλήνων Εβραίων και τα δύο από τις εκδόσεις Λιβάνη. Αρθρογραφεί στον Τύπο. Τον Οκτώβριο του 2016 ορίστηκε μέλος της επιτροπής διαλόγου για τη συνταγματική αναθεώρηση.
Πολιτική σταδιοδρομία
Εκλέχτηκε βουλευτής Β΄ Αθηνών με τον Συνασπισμό Ριζοσπαστικής Αριστεράς στις εκλογές της 6ης Μαΐου και της 17ης Ιουνίου 2012. Διετέλεσε υπεύθυνη της Επιτροπής Ελέγχου Κοινοβουλευτικού Έργου (ΕΕΚΕ) για την εξωτερική πολιτική, στην κοινοβουλευτική ομάδα του ΣΥΡΙΖΑ. Στις 26 Μαρτίου του 2014 παρέδωσε τη βουλευτική της έδρα, την οποία έλαβε η Ελένη Αυλωνίτου.
Στις 2 Φεβρουαρίου 2014 εκλέχτηκε από την Κεντρική Επιτροπή του ΣΥΡΙΖΑ υποψήφια περιφερειάρχης Αττικής για τις αυτοδιοικητικές εκλογές του 2014. Στις 25 Μαΐου του 2014, εξελέγη Περιφερειάρχης Αττικής, ούσα επικεφαλής του συνδυασμού Δύναμη Ζωής.
Το 2014, κατά την διάρκεια των εκλογών για την αυτοδιοίκηση και ως υποψήφια για την Περιφέρεια Αττικής, δέχτηκε κατηγορίες από τον Αργύρη Ντινόπουλο, ο οποίος την παρουσίασε ως σύμβουλο του Άκη Τσοχατζόπουλου, αν και η πραγματικότητα ήταν ότι είχε υπηρετήσει ως πολιτική αναλύτρια για δύο έτη στο Ινστιτούτο Αμυντικής Πολιτικής. Η Δούρου άσκησε αγωγή κατά του Αργύρη Ντινόπουλου, ο οποίος καταδικάστηκε, σε πρώτο και δεύτερο βαθμό, σε συκοφαντική δυσφήμηση και σε αποζημίωση 60.000 ευρώ.
Στις περιφερειακές εκλογές του 2019, ο συνδυασμός της ήρθε δεύτερος, συγκεντρώνοντας 19,71% στον πρώτο γύρο και 34,21% στον δεύτερο. Έτσι η Δούρου, ανέλαβε επικεφαλής της μείζονος μειοψηφίας του περιφερειακού συμβουλίου.
Στις βουλευτικές εκλογές του Μαΐου και του Ιουνίου 2023 εξελέγη στον Δυτικό Τομέα της Αθήνας.
Δικαστικές υποθέσεις
Κατά της Δούρου και άλλων 19 προσώπων ασκήθηκε ποινική δίωξη για τρία αδικήματα πλημμεληματικού χαρακτήρα που αφορούσαν τις πυρκαγιές στην Αττική το 2018, εμπρησμό από αμέλεια, ανθρωποκτονία από αμέλεια κατά συρροή και σωματική βλάβη κατά συρροή. Με βούλευμα του Συμβουλίου Εφετών παραπέφθηκε σε δίκη για τα αδικήματα, σε βαθμό πλημμελήματος, της ανθρωποκτονίας από αμέλεια κατά συρροή δια παραλείψεως από υπόχρεους και μη, αλλά και της πρόκλησης σωματικών βλαβών κατά συρροή.
Ποινική δίωξη είχε, επίσης, ασκηθεί κατά της Δούρου και άλλων προσώπων για τις πλημμύρες του Νοεμβρίου του 2017 στη Μάνδρα για αδικήματα που αφορούν την πρόκληση πλημμύρας από αμέλεια, ανθρωποκτονίας από αμέλεια κατά συρροή, σωματικών βλαβών και παραβίασης κανόνων οικοδόμησης.
Αθωώθηκε ομόφωνα για την κατηγορία της παράβασης καθήκοντος και κατά πλειοψηφία για τις κατηγορίες της πλημμύρας δια παραλείψεως από υπόχρεο, ανθρωποκτονίας και σωματικής βλάβης από αμέλεια. Όμως η εισαγγελία Πρωτοδικών άσκησε έφεση στην αθωωτική απόφαση όσον αφορά τη Ρένα Δούρου και άλλους τέσσερις κατηγορούμενους.
Εξωτερικοί σύνδεσμοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Β΄ Αθηνών Κατηγορία:Βουλευτές Β2' Δυτικού Τομέα Αθηνών Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Περιφερειακοί Σύμβουλοι ανά την Ελλάδα Κατηγορία:Περιφερειάρχες Αττικής Κατηγορία:Πρόεδροι Περιφερειακών Παρατάξεων
Μελαινές
Οι Μελαινές ήταν αρχαία πόλη της Αρκαδίας, τα ίχνη της οποίας έχουν χαθεί.
Συνόρευε με την Ηραία και πιθανώς βρισκόταν στην περιοχή του σημερινού χωρίου Κακουραίικα του Δήμου Γορτυνίας του Νομού Αρκαδίας, ή του χωρίου Κοκκοράς, της ίδιας περιοχής.
Παραπομπές
Κατηγορία:Πόλεις της αρχαίας Αρκαδίας Κατηγορία:Δήμος Γορτυνίας
Μαρίνα Βάλντεμαρσντοτερ της Σουηδίας
Η Μαρίνα κόρη του Βάλντεμαρ, σουηδ.: Marianne Valdemarsdotter av Sverige (απεβίωσε μετά το 1285) από τον Οίκο του Μπγιέλμπο ήταν πριγκίπισσα της Σουηδίας και με τον γάμο της έγινε κόμισσα του Ντήπχολτς.
Βιογραφία
Ήταν η δεύτερη κόρη του Βάλντεμαρ βασιλιά της Σουηδίας και της Σοφίας των Έστριντσεν, κόρης του Ερρίκος Δ΄ της Δανίας.
Οικογένεια
Παντρεύτηκε τον Ροδόλφο Β΄ κόμη του Ντήπχολτς στο Nύκεπινγκ του Σέντερμανλαντ κατά το 1285.
Βιβλιογραφικές αναφορές
Κατηγορία:Οίκος του Μπγιέλμπο Κατηγορία:Σουηδέζες πριγκίπισσες
28 Μαΐου
27 Μαΐου | 28 Μαΐου | 29 Μαΐου
Η 28η Μαΐου είναι η 148η ημέρα του έτους κατά το Γρηγοριανό ημερολόγιο (149η σε δίσεκτα έτη). Υπολείπονται 217 ημέρες.
Ορθόδοξη Εκκλησία
Κατηγορία:Ημέρες του έτους
Λυσίστρατος ο Θάσιος
Ο Λυσίστρατος ο Θάσιος έζησε τέλη του 4ου με αρχές του 3ου π.Χ. αι. στη Θάσο και αναφέρεται ως γιος του Κόδη. Ονομάστηκε "θεωρός" και δώρησε το προσκήνιο του αρχαίου θεάτρου της Θάσου, το οποίο αφιέρωσε στον θεό Διόνυσο.
Εξωτερικοί σύνδεσμοι
Κατηγορία:Αρχαίοι Έλληνες
Επίπεδη γη
thumb | 250px | Η σφαιρική Γη όπως φαίνεται από το Apollo 17 Διάφοροι πολιτισμοί, όπως αυτοί της Βαβυλώνας, της αρχαίας Αιγύπτου, πριν από την Κλασική Ελλάδα, πριν από τη Χρυσή εποχή της Ινδίας και την Κίνα πριν από τον 17ο αι. είχαν αντιλήψεις για μια επίπεδη Γη. Ξεκινώντας από την αρχαία ελληνική Αστρονομία, το παράδειγμα της σφαιρικής γης σταδιακά εξαπλώθηκε σε όλο τον κόσμο υποσκελίζοντας την κοσμολογική πίστη σε μια επίπεδη Γη.
Θεωρία της επίπεδης γης
Η ψευδής πεποίθηση ότι ο μεσαιωνικός Χριστιανισμός πίστευε σε μια επίπεδη γη αναφέρεται ως μύθος της επίπεδης γης. Το 1945, ο Σύλλογος Ιστορικών (Historical Association) της (Μεγάλης Βρετανίας), το είχε αναφέρει σε ένα φυλλάδιο σχετικά με κοινά σφάλματα στην ιστορία ως δεύτερο από 20. Ο μύθος ότι οι άνθρωποι του Μεσαίωνα πίστευαν ότι η Γη ήταν επίπεδη εγγράφηκε στη λαϊκή φαντασία τον 19ο αιώνα, κυρίως χάρη στην δημοσίευση του έργου φαντασίας του Washington Irving Η ζωή και τα ταξίδια του Χριστόφορου Κολόμβου, το 1828. Αν και η υπόθεση της επίπεδης Γης έχει από καιρό γενικά απορριφθεί, εξακολουθούν να υπάρχουν περιστασιακά σύγχρονοι υποστηρικτές της υπόθεσης.
Αρχαία Εγγύς Ανατολή
Η πίστη σε μια επίπεδη γη βρίσκεται στα παλαιότερα συγγράμματα της ανθρωπότητας, όπως το Έπος του Γκιλγκαμές. Στην αρχαία αιγυπτιακή και Μεσοποταμιακή μυθολογία και σκέψη ο κόσμος παριστανόταν σαν ένας επίπεδος δίσκος που επέπλεε στον ωκεανό, και σ’ αυτή την αρχή βασίζονται αρχαιοελληνικοί χάρτες όπως του Αναξίμανδρου και του Εκαταίου του Μιλησίου.
Η Εβραϊκή Βίβλος εξέλιξε την αρχαία κοσμολογία της Μέσης Ανατολής, που αποκαλύφθηκε εν μέρει στο έπος Ενούμα Έλις,το οποίο περιέγραφε μια επίπεδη γη με μια στερεή οροφή, περιτριγυρισμένη από νερά από πάνω κι από κάτω.
Ησαΐας 40:22
Υπάρχει η γνώμη ότι μια πρώιμη δήλωση για επίπεδη γη έγινε τον 8ο αι. Π.Χ., στον Ησαΐα 40:22: «ὁ κατέχων τὸν γῦρον τῆς γῆς ...» Η εβραϊκή λέξη που μεταφράζεται ως "γύρος" γενικά αναγνωρίζεται ως αναφορά σε κάτι επίπεδο (ίσως τον ορίζοντα), ή πιθανώς τον θόλο του ουρανού, όχι το σχήμα της γης. Πάντως, αυτή η εβραϊκή λέξη, η chûgh, μπορεί να αποδοθεί επίσης ως «σφαίρα». Ως αποτέλεσμα, ορισμένες αποδόσεις στην αγγλική γράφουν «τη σφαίρα της γης» (απόδοση Douay) και «στρογγυλή γη» (Moffatt).
Κλασικός Ελληνικός Κόσμος
Ο Παρμενίδης είχε συλλάβει την ιδέα μιας σφαιρικής Γης.
Παραπομπές
Κατηγορία:Παρωχημένες επιστημονικές θεωρίες Κατηγορία:Ψευδοεπιστήμες
Πολιτικό Ισλάμ
Ο ισλαμισμός (συχνά αποκαλούμενος επίσης πολιτικό Ισλάμ) είναι μια θρησκευτικο-πολιτική ιδεολογία που υποστηρίζει ότι τα σύγχρονα μουσουλμανικά κράτη και περιφέρειες θα πρέπει να ανασυσταθούν με συνταγματικούς, οικονομικούς και πολιτιστικούς όρους, σύμφωνα με αυτό που νοείται ως αναβίωση ή επιστροφή. στην αυθεντική ισλαμική πίστη και πρακτική.